青龍招提歸一上人遠遊吳楚別詩
久交應真侶，最歎青龍僧。棄官向二年，削髮歸一乘。瞭然瑩心身，潔念樂空寂。名香泛窗戶，幽磬清曉夕。往年仗一劍，由是佐二庭。於焉久從戎，兼複解論兵。世人猶未知，天子願相見。朝從青蓮宇，暮入白虎殿。宮女擎錫杖，禦筵出香爐。說法開藏經，論邊窮陣圖。忘機厭塵喧，浪跡向江海。思師石可訪，惠遠峰猶在。今旦飛錫去，何時持缽還。湖煙冷吳門，淮月銜楚山。一身如浮雲，萬裡過江水。相思眇天末，南望無窮已。